NEX-BYD-EA บวกต่อ! คาดรับออเดอร์ “บัสไฟฟ้า” ทะลุเป้า ดัน “อีโคซิสเต็ม” เด่น
NEX-BYD-EA บวกต่อ! คาดรับออเดอร์ “รถบัสไฟฟ้า” ทะลุเป้า ดัน “อีโคซิสเต็ม” เด่น โบรกชี้ NEX มีโอกาส “เทิร์นอะราวด์”  มองกำไรปี 65-66 โต
NEX-BYD-EA บวกต่อ! คาดรับออเดอร์ “รถบัสไฟฟ้า” ทะลุเป้า ดัน “อีโคซิสเต็ม” เด่น โบรกชี้ NEX มีโอกาส “เทิร์นอะราวด์”  มองกำไรปี 65-66 โต
5 เม.ย. 2565

ผู้สื่อข่าวรายงานว่าวันนี้ (5 เม.ย. 2565) ณ เวลา 10:38 น. ราคาหุ้น บริษัท เน็กซ์ พอยท์ จำกัด (มหาชน) หรือ NEX อยู่ที่ระดับ 21.20 บาท เพิ่มขึ้น 1.20 บาท หรือ 6% โดยทำจุดสูงสุดที่ 21.30 บาท และทำจุดต่ำสุดที่ 20.20 บาท ด้วยมูลค่าการซื้อขาย 515.52 ล้านบาท
ส่วนราคาหุ้นบริษัทหลักทรัพย์ บียอนด์ จำกัด (มหาชน) หรือ BYD อยู่ที่ระดับ 14.90 บาท เพิ่มขึ้น 0.80 บาท หรือ 5.67% โดยทำจุดสูงสุดที่ 15.10 บาท และทำจุดต่ำสุดที่ 13.70 บาท ด้วยมูลค่าการซื้อขาย 412.48 ล้านบาท
ขณะเดียวกันราคาหุ้น บริษัท พลังงานบริสุทธิ์ จำกัด (มหาชน) หรือ EA อยู่ที่ระดับ 101 บาท เพิ่มขึ้น 1 บาท หรือ 1% โดยทำจุดสูงสุดที่ 101 บาท และทำจุดต่ำสุดที่ 99.25 บาท ด้วยมูลค่าการซื้อขาย 343.98 ล้านบาท
สำหรับราคาหุ้น NEX และ BYD ที่ปรับขึ้นคาดจะมาจากการส่งมอบรถ E-bus และการได้รับสัปทานในการเดินรถประจำทางไฟฟ้า
โดยบล.เคทีบีเอสที ระบุในบทวิเคราะห์ว่า คาดกำไรปี 2565 ของ NEX มีโอกาส Turn around ประเมิน Oder ผลิตรถบัสไฟฟ้าทะลุเป้า คาดทั้งปีมีโอกาสแตะ 1.50-2 พันคัน ดัน U-Rate โรงงานเต็มกำลัง นอกจากนี้บริษัทฯ ได้รับเงินมัดจำจาก BYD เพื่อผลิตและทยอยส่งมอบ คาดจะมี Order รถบัสไฟฟ้าอีกมากกว่า 1 พันคันระหว่างปี ทำให้ Ecosystem เริ่มชัด
ทั้งนี้ Bloomberg Consensus ประเมินกำไรสุทธิปี 2565-2566 เฉลี่ยที่ 1.6 พันล้านบาท และ 2.3 พันล้านบาท พลิกจากขาดทุนในปี 2564 และเติบโตต่อ 40% จากงวดเดียวกันของปีก่อน ในปี 2566 ตามลำดับ